गाय- भैंसों के बीच प्यार होता कई बार है का हुक स्टेप किया, वीडियो देख फैंस बोले- अब भारत आ जाओ
Kylie Paul Dance Video; Pyaar Hota Kayi Baar Hai (From "Tu Jhoothi Main Makkaar") इस वीडियो में किली गांव में गाय भैंसों के बीच 'प्यार होता कई बार है' गाने पर ठुमके लगाते हुए दिखाई दिए।
सोशल मीडिया स्टार किली पॉल हर रोज अपनी डांस वीडियो से फैंस को खूब एंटरटेन करते नजर आते हैं। हालही में उन्होंने रणबीर कपूर की फिल्म तू झूठी मैं मक्कार के गाने पर डांस किया है। इस वीडियो में किली गांव में गाय, भैंसों के बीच 'प्यार होता कई बार है' गाने पर ठुमके लगाते हुए दिखाई दिए। वीडियो में किली ने रणबीर के डांस स्टेप को हूबहू कॉपी किया है।
अब सोशल मीडिया पर इस वीडियो के सामने आते ही फैंस किली के डांस मूव्स की खूब तारीफ कर रहे हैं। एक यूजर्स ने कमेंट करते हुए लिखा, 'बहुत बढ़िया किली भाई'। तो वहीं दूसरे यूजर ने लिखा, 'अब भारत आ जाओ'।
हिंदी सीखना चाहते हैं किली पॉल 
किली पॉल ने हालही में एक भोजपुरी गाने पर डांस वीडियो शेयर किया है। इस वीडियो को शेयर करते हुए उन्होंने हिंदी सीखने का ऐलान किया। किली ने वीडियो शेयर करते हुए कैप्शन में लिखा, 'मेरे दिल में भोजपुरी गानों के लिए प्यार और इंडिया के लिए प्यार की कोई सीमा नहीं है। जल्द ही मैं हिंदी सीखने जा रहा हूं, आप सब को मेरा ढेर सारा प्यार।'
